หลังคลอดลุก1เดือน กินยาคุมเดลิต้อลเม็ดแรกแล้วปล่อยใน จะท้องหรือป่าวค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และโอกาสในการตั้งครรภ์จะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์ดังนั้น หากยังได้ให้นมลูกอย่างสม่ำเสมออยู่ การมีเพศสัมพันธ์ที่ 1 เดือนหลังคลอด โอกาสในการตั้งครรภ์ยังถือว่าน้อยมากอยู่ แต่หากไม่ได้ให้นมลูกแล้ว หรือให้ไม่สม่ำเสมอ ก็อาจมีโอกาสตั้งครรภ์ได้ส่วนการทานยาคุมกำเนิดหลังจากมีเพศสัมพันธ์ จะไม่สามารถช่วยป้องกันการตั้งครรภ์ได้ อย่างไรก็ตาม หากได้เริ่มทานไปแล้ว ก็ให้ทานตรงเวลาในทุกวัน และเมื่อทานครบ 21 เม็ด และเว้นระยะครบ 7 วันแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็สามารถเริ่มทานยาคุมกำเนิดแผงใหม่ต่อไปได้ ทั้งนี้ การที่ประจำเดือนไม่มา อาจเกิดจากผลของยาคุมได้สำหรับยาคุมกำเนิดยี่ห้อ เดลิตอน (dailyton) เป็นยาคุมชนิดที่เป็นฮอร์โมนเดี่ยว ซึ่งจะไม่กระทบต่อการหลั่งน้ำนมค่ะ